सड़क किनारे होटल में जा घुसा ट्रेलर दादा-पोते सहित तीन लोगों की मौत
उदयपुर| नेशनलहाइवे 27 पर गोगुन्दा क्षेत्र के घसियार चौराहे पर रविवार सुबह अनियंत्रित ट्रेलर सड़क किनारे होटल के बाहर चाय पीते दादा-पोते सहित तीन लोगों को कुचलते हुए होटल में जा घुसा। हादसे में तीनों की मौत हो गई। खमनोर क्षेत्र के वारणी की भागल निवासी तीनों लोग रिश्तेदार थे। वे शादी में उदयपुर जा रहे थे। भागल निवासी रिटायर्ड फौजी हेमशंकर (66) पुत्र कज्जू लाल पालीवाल और उनके पोते धर्मेश (18) पुत्र प्रहलाद पालीवाल और इन्द्र लाल (58) पुत्र राम लाल पालीवाल की मौके पर ही मौत हो गई। ये सभी आपस में रिश्तेदार थे। हादसे में तीनों के शव बुरी तरह क्षत-विक्षत हो गए। इन्हें कुचलते हुए ट्रेलर करीब 75 फीट ही दूर स्थित दूसरी होटल में जा घुसा। यहां बैठे लोगों ने भागकर अपनी जान बचाई।
िसर्फ वह ही नकारात्मक खबर, जो आपको जानना जरूरी है
bho_Deva hin_Deva hin_Deva